open-index/open-wikipedia-markdown huggingface dataset:
மெலனோபிடியம் வயனாடென்சி

**இந்தியக் கருப்பு மண் பாம்பு** (*Indian black earth snake*) என்று பொதுவாக அழைக்கப்படும் *மெலனோபிடியம் வயனாடென்சி* (*Melanophidium wynaudense*) *யூரோபெல்டிடே* குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினம் இந்தியாவில் மட்டும் காணப்படும் அகணிய உயிரி.

## புவியியல் வரம்பு
*மெ. வயனாடென்சி* தென்னிந்தியாவின் மேற்குத் தொடர்ச்சி மலையில் காணப்படுகிறது.

வகை மாதிரி: "வயநாடு சேரம்பாடி"

## விளக்கம்
பெடோம் (1864:180) மெ. *வயனாடென்சி* சிற்றினத்தினைப் பின்வருமாறு விவரித்தார்.

"உடலைச் சுற்றி 15 செதில்களும், கழுத்தைச் சுற்றி 16 அல்லது 17 செதில்களும், நாசிகளுக்கு இடையில் முகட்டுச் செதில்களும் காணப்படுகின்றன. கண்கள் சிறியவை. வாலடிச் செதில்கள் 22 ஆகும். வால் தட்டையாகத் தனித்த குறுகிய ஓட்டுடன் காணப்படும்.

நீல கலந்த கருப்பு நிறத்தில், வயிற்றில் பரந்த வெள்ளை புள்ளிகளுடன் காணப்படும். இவற்றின் வால் சீரான நீல நிறத்தில் காணப்படும்.

## மேற்கோள்கள்

## மேலும் வாசிக்க

*Beddome RH (1863). "Descriptions of New Species of the Family Uropeltidæ from Southern India, with Notes on other little-known Species". *Proc. Zool. Soc. London* **1863**: 225-229 + Plates XXV-XXVII.
*Beddome RH (1863). "Further Notes upon the Snakes of the Madras Presidency; with some Descriptions of New Species". *Madras Quart. J. Med. Sci.* **6**: 41-48. (*Plectrurus wynaudensis*, new species).  [Reprint: (1940). *J. Soc. Bibliogr. Nat. Sci., London* **1** (10): 306-314.]
*Beddome RH (1864). "Descriptions of New Species of the Family Uropeltidæ from Southern India, with Notes on other little-known Species". *Ann. Mag. Nat. Hist., Third Series* **13**: 177-180.
*Beddome RH (1886). "An Account of the Earth-Snakes of the Peninsula of India and Ceylon". *Ann. Mag. Nat. Hist., Fifth Series* **17**: 3-33.
*Boulenger GA (1890). *The Fauna of British India, Including Ceylon and Burma. Reptilia and Batrachia.* London: Secretary of State for India in Council. (Taylor and Francis, printers). xviii + 541 pp. ("*Melanophidium wynadense* [sic]", p.&nbsp;272).
*Günther ACLG (1864). *The Reptiles of British India*. London: The Ray Society. (Taylor and Francis, printers). xxvii + 452 pp. + Plates I-XXVI. ("*Melanophidium wynandense* [sic]", p.&nbsp;194 + Plate XVII, figures I & I').
*Smith MA (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes*. London: Secretary of State for India. (Taylor and Francis, printers). xii + 583 pp. (*Melanophidium wynaudense*, p.&nbsp;67).

 

## வெளி இணைப்புகள்

* 

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
டத்தோ கெராமாட் எல்ஆர்டி நிலையம்

**டத்தோ கெராமாட் எல்ஆர்டி நிலையம்** (ஆங்கிலம்: *Dato' Keramat LRT Station*; மலாய்: *Stesen Dato' Keramat*; சீனம்: 拿督克拉末) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.

டத்தோ கெராமாட் எல்ஆர்டி நிலையத்திற்கு, ஜாலான் டத்தோ கெராமாட் என்ற சாலையின் பெயரில் இருந்து பெயரிடப்பட்டது. மஸ்ஜித் ஜமெயிக் எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.

## பொது

கம்போங் டத்தோ கெராமட் மற்றும் அதைச் சுற்றியுள்ள பகுதிகளுக்கு சேவை செய்வது இந்த நிலையத்தின் நோக்கமாகும். கம்போங் டத்தோ கெராமட், தித்திவாங்சா மக்களவைத் தொகுதியில் உள்ள ஒரு பெரிய மண்டலமாகும்.

பொதுவாக மலேசியாவில் கிராமம் என்பதை கம்போங் *(Kampung)* என்று அழைப்பது வழக்கமாகும். அந்த வகையில் கெராமாட் கிராமம் என்பது கம்போங் டத்தோ கெராமாட் *(Kampung Datuk Keramat)*  என்று அழைக்கப்படுகிறது. 

இந்த நிலையத்தின் தெற்கே  அம்பாங்-கோலாலம்பூர் உயர்மட்ட விரைவுச்சாலை *(Ampang–Kuala Lumpur Elevated Highway - AKLEH)*; மற்றும் கிள்ளான் ஆறு ஆகியவை உள்ளன.

## அமைவு

இந்த நிலையம் இரண்டு அடுக்குகளைக் கொண்ட நிலையமாகும். தொடருந்துகள் வழியாக ஏறி இறங்கும் இடம் தரையிலிருந்து மேலே உள்ளது. இந்த நிலையத்தில் கிளானா ஜெயா வழித்தடத்தின் சேவைகளுக்கான மையத் தளமும் உள்ளது.

ஓர் உயரமான நிலைய அமைப்பைக் கொண்ட டத்தோ கெராமாட் நிலையம் இரண்டு அடுக்கு நிலைகளைக் கொண்டுள்ளது; அதாவது இரண்டு அடுக்குத் தளங்களைக் கொண்டது. கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் மேல் உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன. 

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமையுந்துகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது. 

நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.

## பேருந்து சேவைகள்

## மேலும் காண்க
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
பெர்ரியிட்டு

**பெர்ரியிட்டு** (*Perryite*)  என்பது  (Ni,Fe)8(Si,P)3 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். நிக்கல் சிலிசைடு கனிமம் என்று இது வகைப்படுத்தப்படுகிறது. சிலிக்கான் நிறைந்த விண்கற்களில் பெர்ரியிட்டு கனிமம் காணப்படுகிறது. இந்த வகை கனிமம் வாசிங்டனில் உள்ள தேசிய இயற்கை வரலாற்று அருங்காட்சியகத்தில் வைக்கப்பட்டுள்ளது. அமெரிக்காவின் வயோமிங் மாநிலத்தில் உள்ள ஆர்சு கிரீக்கு பகுதியில் 1963 ஆம் ஆண்டில் பிரடரிக்சன் மற்றும் விக்மேன் ஆகியோரால் கண்டுபிடிக்கப்பட்டு விவரிக்கப்பட்டது. அமெரிக்க விண்கல் சேகரிப்பாளர் சுடூவர்ட்டு ஆப்மேன் பெர்ரியின் நினைவாக கனிமத்திற்கு பெர்ரியிட்டு எனப் பெயரிடப்பட்டது. பெர்ரியிட்டு கனிமமானது பொதுவாக திரொலைட்டு கனிமம் எனப்படும் இரும்பு சல்பைடுடன் கலந்து காணப்படுகிறது. இது உலோக என்சுடாடைட்டு காண்ட்ரைட்டு விண்கற்களின் ஒரு சிறிய அங்கமாகும்.

பன்னாட்டு கனிமவியல் சங்கம்  பெர்ரியிட்டு  கனிமத்தை PRY என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:விண்வீழ்கல் கனிமங்கள்
பகுப்பு:நிக்கல் கனிமங்கள்
பிரெய்ட்டு

**பிரெய்ட்டு** (*Breyite*)  என்பது  Ca3.01(2)Si2.98(2)O9 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். இது ஓர் உயரழுத்த கால்சியம் சிலிக்கேட்டு கனிமமாகும். வைரத்துடன் சேர்ந்து இக்கனிமம் காணப்படுகிறது. ஆழமான பூமியில் தோற்றம் கொண்ட வைரங்களுக்கு பெரோபெரிகிலேசுக்குப் பிறகு இது இரண்டாவது மிக அதிகமான சேர்ந்திருக்கும் கனிமமாகும். இது தோன்றுமிடம் தாயக வைரத்தின் மிக ஆழமான தோற்றத்தையும் குறிக்கும்.. இந்த கனிமத்திற்கு செருமானிய நாட்டின் கனிமவியலாளர், பாறையியலாளர் மற்றும் புவி வேதியியலாளர் என அறியப்பட்ட கெர்கார்ட்டு பி. பிரேயின் பெயரிடப்பட்டது.

பன்னாட்டு கனிமவியல் சங்கம்  பிரெய்ட்டு  கனிமத்தை Byi என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:கால்சியம் கனிமங்கள்
பகுப்பு:வைரம்
பகுப்பு:கனிமங்கள்
மெலனோபிடியம் பங்டேட்டம்

***மெலனோபிடியம் பங்டேட்டம்*** என்பது பொதுவாக **பெடோம் கருப்பு கேடய வால் பாம்பு** அல்லது **பெடோம் கரு மண் பாம்பு** என்று அழைக்கப்படுகிறது. இது இந்தியாவின் மேற்குத் தொடர்ச்சி மலையில் காணப்படும் ஒரு கேடய வால் பாம்பு ஆகும்.

## புவியியல் வரம்பு
பெடோம் கருப்பு கேடய வால் பாம்பு வடக்கில் இராதாநகரி வனவிலங்கு சரணாலயத்திற்கும் தெற்கில் கன்னியாகுமரி மாவட்டத்திற்கும் (தமிழ்நாடு) இடையில் மேற்குத் தொடர்ச்சி மலையில் காணப்படுகிறது.

## விளக்கம்
மூக்குத்தண்டு வட்டமானது, அலகுருமுளை சிறியது. கண் மிகவும் சிறியது. உடலின் விட்டம் மொத்த நீளத்தில் 42 முதல் 48 மடங்கு ஆகும். உடலின் நடுவில் 15 செதில்களும், தலைக்குப் பின்னால் 17 செதில்களும் காணப்படும். 184 முதல் 198 செதில்கள் வயிற்றுப்புறத்தில் அகன்றதாக உள்ளன. 15 முதல் 18 வாலடிச் செதில்கள் உள்ளன. கருப்பு நிறத்தில் ஒளிரும் வயிற்றுச் செதில்கள் இரண்டு வரிசையில் பரந்த வெள்ளை விளிம்புடன் காணப்படும்.

வட்டார மாதிரி: திருவிதாங்கூர், முட்டி-குளி வயல், ஆசாம்பூ மலைத்தொடரில் ஒரு சிறிய பள்ளத்தாக்கு (4,500 அடி உயரம்)

## மேற்கோள்கள்

## மேலும் வாசிக்க

* Richard Henry Beddom. 1871. Descriptions of new reptiles from the Madras Presidency. Madras Monthly J. Med. Sci., 4: 401-404 [Reprint: J. Soc. Bibliogr. Nat. Sci., London, 1 (10): 324–326, 1940.]
* Mason, George E. 1888. Description of a new earth-snake of the genus Silybura from the Bombay Presidency with remarks on little known Uropeltidae. Ann. Mag. Nat. Hist. (6) 22: 184–186.

 
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
மெலனோபிடியம் பைலினட்டம்

**மெலனோபிடியம் பைலினட்டம்** (*Melanophidium bilineatum*) என்பது பொதுவாக **இரு-வரிசை கருப்பு கேடய வால் பாம்பு** அல்லது ஒளிரும் கேடய வால் பாம்பு என்று அழைக்கப்படுகிறது. இது இந்தியாவினைப் பூர்வீகமாகக் கொண்ட அகணிய உயிரி ஆகும். இந்தச் சிற்றினம் மூன்று மாதிரிகளிலிருந்து மட்டுமே அறியப்பட்டது. மேலும் காடுகளில் இது குறித்து மிகக் குறைந்த தகவல்கள் மட்டுமே கிடைக்கின்றன.

## புவியியல் வரம்பு
*மெ. பைலினட்டம்* தென்னிந்தியாவின் மேற்குத் தொடர்ச்சி மலையில் அமைந்துள்ள கேரளா வயநாடு, கண்ணூர், மலப்புரம் மாவட்டங்களில் காணப்படுகிறது. வயநாட்டில் உள்ள பெரியார் சிகரத்தின் உச்சியில் சுமார் 5,000 அடி உயரத்தில் ரிச்சர்ட் என்றி பெடோம் பெற்ற மாதிரிகளிலிருந்தும், திரியோட் சிகரத்தில் (மனடோடிக்கு மேற்கே) இதேபோன்ற உயரத்திலும் இந்தச் சிற்றினம் விவரிக்கப்பட்டது.
இடது|thumb|1875ஆம் ஆண்டு விலங்கியல் சங்கத்தின் செயல்முறைகளில் வெளியிடப்பட்ட விளக்கப்படம்.

## விளக்கம்
கண்ணின் விட்டம் கண் கவசத்தின் நீளத்தில் நான்கில் ஒரு பங்காகவும், வயிற்றுப்பகுதி சற்று அகலமாகவும், அருகிலுள்ள செதில்களை விட இரண்டு மடங்கு அகலமாகவும் இருக்கும். வயிற்றுப்பகுதியில் 188 முதல் 200 செதில்களும் வால்பகுதியில் 15 முதல் 17 செதில்கள் காணப்படும். வாலானது *மெலனோபைடியம் பங்டேட்டத்தின்* இளம் பாம்பினைப் போன்று நீளமானது. ஒளிரும் கருப்பு நிறத்தினை மேலும் கீழும் கொண்ட, மஞ்சள் செதில்களை இரண்டு வரிசையில் கொண்டு, தொடர்ச்சியான சிறிய கருப்பு புள்ளிகளைக் கொண்டோ இல்லாமலோ காணப்படும். 

## மேற்கோள்கள்

## மேலும் வாசிக்க

* Malcolm Arthur Smith. 1943. *The Fauna of British India, Ceylon and Burma, including the Whole of the Indo-Chinese Sub-region. Reptilia and Amphibia. Vol. III. - Serpentes*. Taylor and Francis. London. 583 pp.
* Richard Henry Beddome. 1870. Descriptions of new Reptiles from the Madras Presidency. Madras Monthly J. Med. Sci. 2: 169–176. [Reprint: J. Soc. Bibliogr. Nat. Sci., London, 1 (10): 327–334, 1940.]
* Richard Henry Beddome. 1886. An Account of the Earth-Snakes of the Peninsula of India and Ceylon. Ann. Mag. Nat. Hist. (5) 17: 3-33.

## வெளி இணைப்புகள்
* 

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:பாம்புகள்
சீதோசெரைட்டு

**சீதோசெரைட்டு** (*Seidozerite*)  என்பது  Na4MnZr2Ti(Si2O7)2O2F2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். இது ஒரு சோரோசிலிக்கேட்டு வகை கனிமமாகும். தைட்டானியம் இருசிலிக்கேட்டு எனப்படும் சீதோசெரைட்டு சிறப்புக்குழுவாக இது கருதப்படுகிறது. செமனோவ், கசகோவா, சிமோனோவு ஆகியோரால் 1958 ஆம் ஆண்டில் முதன்முதலில் விவரிக்கப்பட்டது. உருசியாவின் மூர்மன்சுக் மாகாணம், கோலா தீபகற்பத்தின் உலோசோசெரோ மாசிவ் மலைத்தொடரில் சீடோசெரோ ஏரியில் கண்டுபிடிக்கப்பட்டது.

பன்னாட்டு கனிமவியல் சங்கம்  சீதோசெரைட்டு கனிமத்தை Sdz என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:கனிமங்கள்
பகுப்பு:சோரோசிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
விஜயபால் சிங்

**விஜய்பால் சிங்** (*Vijaipal Singh*)(பிறப்பு 17 சனவரி 1945) இந்தியாவின் உத்தராகண்ட மாநிலத்தின் அரித்துவார் மாவட்டத்தில் உள்ள நர்சான் கலானில் பிறந்தவர் ஆவார். இவர் இந்திய வேளாண் ஆராய்ச்சிக் கழக விவசாய அறிவியலாளர் ஆவார். மேலும் அரிசி மரபியல் மற்றும் இனப்பெருக்க அறிவியலில் இவர் செய்த பங்களிப்புகளுக்காக அறியப்படுகிறார். மிகவும் பிரபலமான பாசுமதி அரிசி வகையான பூசா பாசுமதி 1121-ஐ உருவாக்குவதில் இவர் ஆற்றிய பங்களிப்புகளுக்காக நன்கு அறியப்பட்டவர். ஆக்ரா பல்கலைக்கழகத்தில் வேளாண் தாவரவியலில் முதுநிலைப் பட்டமும் முனைவர் பட்டமும் பெற்ற இவர், 1968ஆம் ஆண்டில் இந்திய வேளாண் ஆராய்ச்சி நிறுவனத்தில் ஆராய்ச்சி உதவியாளராகத் தனது தொழில் வாழ்க்கையைத் தொடங்கினார். சக மதிப்பாய்வு செய்யப்பட்ட ஆய்விதழ்களில் பல ஆய்வுக் கட்டுரைகளை சிங் வெளியிட்டுள்ளார். நாட்டுக்கு இவர் செய்த சேவைகளை அங்கீகரிக்கும் வகையில், 2012ஆம் ஆண்டில், இந்திய அரசு இவருக்கு நான்காவது மிக உயர்ந்த இந்தியக் குடிமகன் விருதான பத்மசிறீ விருதை வழங்கியது.

## விருதுகளும் கௌரவங்களும்
[இடது|thumb|முனைவர் விஜயபால் சிங், இந்திய குடியரசுத் தலைவர் திருமதி பிரதிபா பாட்டீலிடமிருந்து [பத்மசிறீ விருதை  4 ஏப்ரல் 2012 அன்று பெற்றபோது]]
வி. பி. சிங், இந்திய வேளாண் ஆராய்ச்சிக் குழும அரி ஓம் ஆசிரம அறக்கட்டளை விருது (1974-75), ஜவகர்லால் நேரு விருது (1977), பி. பி. பால் நினைவு விருது (2005), பயிர் மேம்பாட்டில் இவேஆகு விருது (2007), இந்திய வேளாண் ஆராய்ச்சி நிறுவனத்தால் மூன்றாம் ராவ் பகதூர் பி விசுவநாத் விருது (2006-07), பத்மசிறீ (2012), சிறீ. ஓ. பி. பாசின் நினைவு விருது (2012), அரிசி ஆராய்ச்சி தொழிலாளர்கள் சங்கம் (மத்திய அரிசி ஆராய்ச்சி நிறுவனம், கட்டாக்) விருது (2019), பாசுமதி ரத்தன் விருது (2019) விருதுகளையும் பெற்றுள்ளார்.

## மேற்கோள்கள்

## ஆதாரங்கள்

* 
* 

## வெளி இணைப்புகள்

* 

பகுப்பு:பத்மசிறீ விருது பெற்ற அறிவியலாளர்கள்
பகுப்பு:வாழும் மக்கள்
பகுப்பு:1945 பிறப்புகள்
சாஸ்த்ரா சி. என். ஆர் ராவ் விருது

**சாஸ்த்ரா சி. என். ஆர் ராவ் விருது** (*SASTRA-CNR Rao Award*) என்பது தமிழ்நாட்டின் தஞ்சாவூர் மாவட்டத்தில் உள்ள திருமலைசமுத்திரம் நகரில் உள்ள சாஸ்த்ரா பல்கலைக்கழகத்தால், வேதியியல் மற்றும் பொருள் அறிவியலில் சிறந்து விளங்குபவர்களைக் கௌரவிப்பதற்காக நிறுவப்பட்ட ஒரு விருதாகும். இந்த விருது 2013ஆம் ஆண்டில் நிறுவப்பட்டது. முதல் விருது திருவனந்தபுரத்தில் உள்ள தேசிய இடைநிலை அறிவியல் மற்றும் தொழில்நுட்ப நிறுவனத்தின் அப்போதைய இயக்குநர் சுரேசு தாசிற்கும் புனே தேசிய வேதியியல் ஆய்வகத்தின் இயக்குநர் சவுரவ் பாலுக்கும் கூட்டாக வழங்கப்பட்டது. இந்திய உருபா 5 லட்சம் ரொக்கப் பரிசும், பாராட்டுப் பத்திரமும் இந்த விருது பெறுபவர்களுக்கு வழங்கப்படுகின்றன. 

## விருது பெற்றவர்கள்

## மேலும் காண்க

* சாஸ்த்ரா இராமானுஜன் பரிசு

## மேற்கோள்கள்

பகுப்பு:இந்திய அறிவியல், பயனறிவியல்சார் பரிசுகள்
பகுப்பு:அறிவியல் விருதுகள்
ஓமி பாபா பதக்கமும் பரிசும்

**ஓமி பாபா பதக்கமும் பரிசும்** (*Homi Bhabha Medal and Prize*) என்பது இரண்டு ஆண்டுகளுக்கு ஒருமுறை வழங்கப்படும் இந்திய விருதாகும் இது தூய மற்றும் பயன்பாட்டு இயற்பியல் பன்னாட்டு  ஒன்றியம் மற்றும் டாட்டா அடிப்படை ஆராய்ச்சி நிறுவனம் ஆகியவற்றால் கூட்டாக வழங்கப்படுகிறது. 2010ஆம் ஆண்டில் ஓமி ஜே. பாபா நினைவாக நிறுவப்பட்ட இந்த விருது பெறுவோருக்குச் சான்றிதழும், பதக்கமும், 250,000 இந்திய ரூபாய் விருதும் மும்பையில் உள்ள டாட்டா அடிப்படை ஆராய்ச்சிக் கழகத்திலும் ஊட்டியில் உள்ள அண்டக் கதிர் ஆய்வகத்தில் பொது சொற்பொழிவாற்ற ஆதரவும் வழங்குகிறது. இந்த விருது வழங்கும் விழா வருடாந்திரப் பன்னாட்டு அண்டக் கதிர் மாநாட்டின் போது நடைபெறுகிறது. "உயர் ஆற்றல் அண்டக் கதிர் இயற்பியல் மற்றும் வானியற்பியல் துறையில் நீண்ட கல்வி வாழ்க்கையில் சிறப்பான பங்களிப்புகளை வழங்கி பணியில் உள்ள விஞ்ஞானி" இந்த விருதைப் பெறுவார். முதல் விருது 2011இல் சர் அர்னால்ட் வொல்பெண்டேலுக்கு வழங்கப்பட்டது.

இயற்பியலாளர் ஓமி ஜே. பாபாவின் நினைவாகப் பெயரிடப்பட்ட பல்வேறு விருதுகள் உள்ளன. எடுத்துக்காட்டாக, ஓமி பாபா பதக்கம் (ஐந்து வெவ்வேறு பிரிவுகளில்) இந்திய அரசின் அணுசக்தித் துறையின் அணு எரிபொருள் வளாகத்தால் வழங்கப்படுகிறது.

## விருது பெற்றோர்

## மேலும் காண்க

* சா பரிசு
* ஆர்யபட்டா விருது
* ஓம் பிரகாசு பாசின் விருது

## மேற்கோள்கள்

பகுப்பு:இந்திய அறிவியல், பயனறிவியல்சார் பரிசுகள்
பகுப்பு:இயற்பியல் விருதுகள்
சான்போர்ணைட்டு

**சான்போர்ணைட்டு** (*Sanbornite*) என்பது Ba(Si2O5) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பேரியம் பைல்லோசிலிக்கேட்டு கனிமம் என்று இது வகைப்படுத்தப்படுகிறது. நிறமற்றது முதல் வெண்மை நிறம் கொண்டதாகக் காணப்படுகிறது. நேர்ச்சாய்சதுரப் படிகமான இதன் கடினத்தன்மை மதிப்பு மோவின் அளவுகோலில் 5 ஆக மதிப்பிடப்படுகிறது. ஒப்படர்த்தி அளவு 3.74 எனவும் கணக்கிடப்பட்டுள்ளது. 

1932 ஆம் ஆண்டு கலிபோர்னியாவின் மாரிபோசா மாகாணத்தின் இங்கிளைன் பகுதியில்  சான்போர்ணைட்டு கண்டறியப்பட்டது. 1862 முதல் 1936 ஆம் ஆண்டு வரையிலான காலத்தில் வாழ்ந்த கனிமவியலாளர் பிராங் பி சான்போர்ன் நினைவாக கனிமத்திற்கு சான்போர்ணைட்டு எனப் பெயரிடப்பட்டது. 

பன்னாட்டு கனிமவியல் சங்கம் சான்போர்ணைட்டு கனிமத்தை Sabnஎன்ற குறியீட்டால் அடையாளப்படுத்துகிறது.

## மேற்கோள்கள்

*Mindat w/ locations
*Webmineral w/ images
*Mineral galleries

பகுப்பு:பேரியம் கனிமங்கள்
பகுப்பு:பைல்லோ சிலிக்கேட்டுகள்
பகுப்பு:கனிமங்கள்
பகுப்பு:சிலிக்கேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
தாதா வைத்யா

thumb|தாதா வைத்யாவின் உருவப்படம்
**தாதா வைத்யா**  (*Dada Vaidya*)  இந்தியாவின் கோவா மாநிலத்தைச் சேர்ந்த ஓர் ஆயுர்வேத மருத்துவர் ஆவார்.  இராமச்சந்திர பாண்டுரங்க வைத்யா என்ற பெயராலும் இவர் அறியப்படுகிறார். 1859ஆம் ஆண்டு செப்டம்பர் மாதம் 8ஆம் தேதியன்று இவர் பிறந்தார்.  கோவாவின் போண்டா நகரத்திற்கு அருகிலுள்ள  கேரி கிராமத்தை தளமாகக் கொண்டு இவர் ஆயுர்வேத பயிற்சியாளராக இயங்கினார். கோவாவில் உள்ள பல்வேறு  தாவரங்களிலிருந்து மருந்துகளை எடுத்து நோய்வாய்ப்பட்டவர்களுக்கு  வழங்கி வந்தார்.

போர்த்துகீசிய அரசாங்கம் சட்டப்படி அலோபதி மருந்துகளை ஆதரித்தாலும், அலோபதி மருந்துகள் வெற்றிகரமாக பயன்படுத்தப்பட்டு குணமடையும் நம்பிக்கையை இழந்த போர்த்துக்கீசியர்களின் குடும்ப உறுப்பினர்களுக்கு  இவர் சிகிச்சையளித்தார். இதனால் போர்த்துகீக்கிய அதிகாரிகளின்  ஆதரவும்  வைத்யாவுக்கு இருந்தது. போண்டா நகரின் மத்திய சதுக்கத்தில் போர்த்துகீசிய அரசாங்கம்  இவருக்கு தங்கள் நன்றியைக் காட்ட தாதா வைத்யாவின் சிலையை அமைத்தது.

## சமூகப் பணிகள்
1911ஆம் ஆண்டில், வைத்யா சீதாராம் கெர்கரும் விநாயக் சர்சோதிசியும்  இணைந்து கோவா வித்யாபிரசாரக் மண்டல் மற்றும் அதன் முதல் நிறுவனமான ஏ. ஜே. டி அல்மெய்டா உயர்நிலைப் பள்ளியை மத்திய கோவாவின் போண்டா தாலுகாவில் நிறுவினார்.

## இறப்பு
1947ஆம் ஆண்டு மார்ச்சு மாதம் 6ஆம் தேதியன்று தாதா வைத்யா காலமானார்.

## மேலும் வாசிக்க
* தாதா வைத்யாவின் மரபு, மூதாதையர் இல்லம் அதிக கவனத்தை ஈர்க்கிறது
* தாதா வைத்யாவின் வாழ்க்கை குறித்த சுருக்கமான வீடியோ

## மேற்கோள்கள்

பகுப்பு:1947 இறப்புகள்
பகுப்பு:1859 பிறப்புகள்
பகுப்பு:இந்தியர்கள்
பகுப்பு:கோவா நபர்கள்
குலாப்கட் சட்டமன்றத் தொகுதி

**குலாப்கட் சட்டமன்றத் தொகுதி** (Gulabgarh Assembly constituency) என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். இது சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில்சம்மு காசுமீர் தேசிய மாநாட்டு கட்சி வேட்பாளர் குர்சித் அகமது 30591 வாக்குகள் பெற்று வெற்றி பெற்றார்.

## மேலும் காண்க
* கிசுத்வார் மாவட்டம்
* சம்மு காசுமீர் சட்டமன்ற தொகுதிகளின் பட்டியல்

## மேற்கோள்கள்

 

பகுப்பு:கிஷ்துவார் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
பனிகல் சட்டமன்றத் தொகுதி

**பனிகல் சட்டமன்றத் தொகுதி** (Banihal Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். பனிகல், உதம்பூர் மக்களவைத் தொகுதிக்கு உட்பட்ட ஓர் தொகுதியாகும்.   
## தேர்தல் முடிவுகள்
2024 நடைபெற்ற சம்மு காசுமீர் சட்டப் பேரவைத் தேர்தலில்சம்மு காசுமீர் தேசிய மாநாட்டு கட்சி வேட்பாளர் சாசத் சகீன் 33128 வாக்குகள் பெற்று வெற்றிபெற்றார்.

## மேற்கோள்கள்

பகுப்பு:சம்மு காசுமீர் சட்டப் பேரவை தொகுதிகள்
பேட்சலர் பரிசு

thumb|பேட்சலர்
**பேட்சலர் பரிசு** (*Batchelor Prize*) என்பது நான்கு ஆண்டுகளுக்கு ஒரு முறை பன்னாட்டுக் கோட்பாடும் பயன்பாட்டு இயக்கவியலும் ஒன்றியத்தால் திரவ இயக்கவியலில் சிறந்த ஆராய்ச்சிக்காக வழங்கப்படும் விருதாகும். இந்த விருதின் பரிசுத் தொகையான 25, 000 டாலர் *ப்ளூயிட் மெக்கானிக்சு* ஆய்விதழ் நிதியுதவியுடன் இந்த ஒன்றியத்தின் பன்னாட்டு மாநாட்டின் போது வழங்கப்படுகிறது. இப்பரிசிற்கு அங்கீகரிக்கப்பட்ட ஆராய்ச்சி பொதுவாக விருதுக்கு முந்தைய பத்து ஆண்டு காலத்தில் வெளியிடப்பட்டிருக்கும். இதனால் படைப்பின் தற்போதைய ஆர்வத்தை உறுதிப்படுத்துகிறது.

ஆத்திரேலியப் பயன்பாட்டுக் கணிதவியலாளரும் திரவ இயக்கவியலாளருமான ஜார்ஜ் பேட்சலரை கவுரவிக்கும் வகையில் இந்த விருது பெயரிடப்பட்டுள்ளது.

## பரிசு பெற்றோர்
ஆதாரம்: ஐயுடிஎம்

## மேலும் காண்க

* இயற்பியல் வரலாற்றுக்கான ஆபிரகாம் பாயிசு பரிசு
* மேக்ஸ் பிளாங்க் பதக்கம்
* லிராய் அப்கர் விருது

## மேற்கோள்கள்

பகுப்பு:இயற்பியல் விருதுகள்
ரியாசி சட்டமன்றத் தொகுதி

**ரியாசி சட்டமன்றத் தொகுதி** (Reasi Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். இது சம்மு மக்களவைத் தொகுதியின் ஒரு பகுதியாகும். 

## தேர்தல் முடிவுகள்
### 2014
2014 இல் நடைபெற்ற சம்மு காசுமீர் சட்டப்பேரவைத் தேர்தலில், பாரதிய ஜனதா கட்சி வேட்பாளர் அசய் நந்தா 21,932 வாக்குகள் பெற்று ரியாசி தொகுதியில் வெற்றி பெற்றார்.
### 2024
2024 இல் நடந்த சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் குல்தீப் ராசு துபே 39647 வாக்குகள் பெற்று ரியாசி தொகுதியில்  வெற்றிபெற்றார்.

## மேலும் காண்க
* ரியாசி மாவட்டம்

## மேற்கோள்கள்

 

பகுப்பு:ரியாசி மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
டோடா மேற்கு சட்டமன்றத் தொகுதி

**டோடா மேற்கு சட்டமன்றத் தொகுதி** (Doda West Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். டோடா மேற்கு, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். சம்மு காசுமீரில் (யூனியன் பிரதேசம்) எல்லை நிர்ணய செயல்முறைக்குப் பிறகு இந்த தொகுதி 2022 இல் உருவாக்கப்பட்டது.  மே 2022 இல், புதிய சட்டமன்றத் தொகுதிகளின் இறுதிப் பட்டியல் அரசிதழில் வெளியிடப்பட்டது.

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் 33964 வாக்குகள் பெற்று வெற்றி பெற்றார்.

## மேலும் காண்க

* தோடா மாவட்டம்
* தோடா சட்டமன்றத் தொகுதி
* சம்மு காசுமீர் சட்டமன்ற தொகுதிகளின் பட்டியல்

## மேற்கோள்கள்

பகுப்பு:தோடா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
இடைவெளிகளின் கடவுள்

"**இடைவெளிகளின் கடவுள்**" என்பது 19ஆம் நூற்றாண்டில் தோன்றிய ஒரு இறையியல் கருத்தாகும். இது அறிவியல் புரிதலில் உள்ள இடைவெளிகள் கடவுளின் இருப்பை சுட்டிக்காட்டுவதாக கருதப்படுகிறது. மத நம்பிக்கை கொண்டவர்கள், இயற்கை நிகழ்வுகளை விளக்குவதில் அறிவியல் தோல்வியுறும் பகுதிகளை தெய்வீக படைப்பாளரின் இருப்பை நிறுவும் வாய்ப்புகளாக சுட்டிக்காட்டுவதை கவனித்ததில் இருந்து இக்கருத்து தோன்றியது. இந்த சொற்றொடர் இத்தகைய போக்குக்கு பதிலளிக்கும் விதமாக உருவாக்கப்பட்டது. இந்த இறையியல் பார்வை, அறிவியல் அறிவால் விடப்பட்ட இடைவெளிகளை கடவுள் நிரப்புகிறார் என்றும், இந்த இடைவெளிகள் தெய்வீக தலையீடு அல்லது செல்வாக்கின் தருணங்களை பிரதிநிதித்துவப்படுத்துகின்றன என்றும் கூறுகிறது.

இந்தக் கருத்து பல்வேறு தரப்பிலிருந்து விமர்சனங்களையும் விவாதங்களையும் சந்தித்துள்ளது. கடவுள் இருப்பதைக் காட்டுவதற்கு மனித புரிதல் மற்றும் அறியாமை ஆகியவற்றில் உள்ள இடைவெளிகளை நம்பியிருப்பதாகத் தோன்றுவதால் இந்த முன்னோக்கு சிக்கலானது என்று எதிர்ப்பாளர்கள் வாதிடுகின்றனர். அறிவியல் அறிவு தொடர்ந்து முன்னேறும்போது, இந்த இடைவெளிகள் சுருங்குகின்றன. இது கடவுளின் இருப்புக்கான வாதத்தை பலவீனப்படுத்துகிறது. விமர்சகர்கள், இத்தகைய அணுகுமுறை நமது புரிதலின் விளக்கப்படாத பகுதிகளில் மட்டுமே கடவுள் செயல்படுவதாக கூறுவதன் மூலம், விரிவான மற்றும் ஒருங்கிணைந்த உலகக் கண்ணோட்டத்தில் தெய்வீக ஈடுபாட்டிற்கு குறைந்த இடத்தையே விட்டுவைத்து, மத நம்பிக்கைகளை பலவீனப்படுத்தக்கூடும் என வாதிடுகின்றனர்.

"" என்ற முன்னோக்கு தர்க்கரீதியான தவறுகளுடன் தொடர்புடையதாக விமர்சிக்கப்பட்டுள்ளது. "இடைவெளிகளின் கடவுள்" என்ற முன்னோக்கும் உறுதிப்படுத்தல் சார்பின் ஒரு வடிவமாகும், ஏனெனில் இது தெளிவற்ற ஆதாரங்களை விளக்குவதை உள்ளடக்கியது (அல்லது ஒருவரின் தற்போதைய அணுகுமுறைகளை ஆதரிப்பதாக எந்த ஆதாரமும் இல்லை). இந்த வகையான பகுத்தறிவு இயல்பாகவே குறைபாடுள்ளதாகக் கருதப்படுகிறது, மேலும் மத நம்பிக்கை வலுவான அடித்தளத்தை வழங்காது. இந்த சூழலில், சில இறையியலாளர்களும் விஞ்ஞானிகளும் மத நம்பிக்கைகளை சரிபார்க்க விஞ்ஞான புரிதலில் உள்ள இடைவெளிகளை நம்புவதை விட, இயற்கையான செயல்முறைகளுக்குள் கடவுளின் செயல்களின் சான்றுகளை பார்ப்பது மிகவும் திருப்திகரமான அணுகுமுறையாகும் என்று முன்மொழிந்துள்ளனர்.

"இடைவெளிகளின் கடவுள்" என்ற பார்வை தர்க்க குறைபாடுகளுடன் தொடர்புடையதாக இருப்பதற்காக விமர்சிக்கப்பட்டுள்ளது. இந்த "இடைவெளிகளின் கடவுள்" என்ற பார்வை, *உறுதிப்படுத்தல் சார்பு* வடிவமாகவும் உள்ளது. ஏனெனில் இது தெளிவற்ற ஆதாரங்களை (அல்லது ஆதாரமே இல்லாததை) ஒருவரின் ஏற்கனவே உள்ள மனப்பான்மைகளை ஆதரிப்பதாக விளக்குவதை உள்ளடக்கியது. இந்த வகையான சிந்தனை இயல்பாகவே குறைபாடு உடையதாகவும், மத நம்பிக்கைக்கு வலுவான அடித்தளத்தை வழங்காததாகவும் கருதப்படுகிறது. இந்த சூழலில், சில இறையியலாளர்களும் விஞ்ஞானிகளும், மத நம்பிக்கைகளை உறுதிப்படுத்த அறிவியல் புரிதலில் உள்ள இடைவெளிகளை நம்பியிருப்பதற்கு பதிலாக, இயற்கை செயல்முறைகளுக்குள்ளேயே கடவுளின் செயல்களின் சான்றுகளை காண்பதே மிகவும் திருப்திகரமான அணுகுமுறையாக இருக்கும் என முன்மொழிந்துள்ளனர்.

## பொதுவான பயன்பாடு
"இடைவெளிகளின் கடவுள்" என்ற சொற்றொடர் சில நேரங்களில் இயற்கை நிகழ்வுகளுக்கான அறிவியல் விளக்கங்கள் மேலும் விரிவாக்கப்படும்போது, அந்த நிகழ்வுகளுக்கான மத விளக்கங்கள் படிப்படியாக பின்வாங்குவதை விவரிக்கப் பயன்படுத்தப்படுகிறது.

## மேற்கோள்கள்

பகுப்பு:இறையியல்
பகுப்பு:இறைமறுப்பு
சிலாவிகைட்டு

**சிலாவிகைட்டு** (*Slavíkite*) என்பது (H3O+)3Mg6Fe15(SO4)21(OH)1898H2O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். நீரேற்ற கார மக்னீசியம் பெர்ரிக் சல்பேட்டு கனிமம் என்று இது வகைப்படுத்தப்படுகிறது. சிலாவிகைட்டு கனிமம் போகிமியாவிலிருந்து கிடைக்கும் களிமண் பாறைகள் மற்றும் உருமாறிய கற்பலகைகளில் கிடைக்கும் பைரைட்டு கனிமத்தின் ஆக்சிசனேற்ற விளைபொருளாகும். 1924 ஆம் ஆண்டு முதல் 1925 ஆம் ஆண்டு வரை அறிவியல் பீடத்தின் தலைவராகவும் 1937 ஆம் ஆண்டு முதல் 1938 ஆம் ஆண்டு வரை பல்கலைக்கழகத் துணை முதல்வராகவும் பிராகா நகரின் சார்லசு பல்கலைக்கழகத்தில் இருந்த பிரான்டிசெக் சிலாவிக்கு நினைவாக கனிமத்திற்கு 1926 ஆம் ஆண்டில் சிலாவிகைட்டு என்று பெயரிடப்பட்டது.

பன்னாட்டு கனிமவியல் சங்கம் சிலாவிகைட்டு கனிமத்தை Sví என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:இரும்பு(III) கனிமங்கள்
பகுப்பு:கனிமங்கள்
பகுப்பு:மக்னீசியக் கனிமங்கள்
பகுப்பு:சல்பேட்டுக் கனிமங்கள்
தானியங்கி தொடருந்து

**தானியங்கி தொடருந்து இயக்கம்** அல்லது **தானியங்கி தொடருந்து** (ஆங்கிலம்: *Automatic Train Operation* அல்லது *Automatic Train*) (**ATO**) என்பது மனித உள்ளீடு இல்லாமல் தானாக இயங்கும் தானியங்கி தொடருந்து அமைப்பைக் கொண்ட ஒரு தொடருந்து இயக்கம் ஆகும். 

இந்த வகைத் தொடருந்துகளை இயக்கவும் அல்லது கண்காணிக்கவும் மனித உள்ளீடுகள் தேவை இல்லை. அவை மின்னியல் முறைமையில் தன்னியக்கமாகவே செயல்படுகின்றன.

இந்த வகை தானியங்கி தொடருந்துகள் திட்டமிடப்பட்டபடி நிறுத்துவது; வேகத்தைக் கட்டுப்படுத்துவது; கதவுகளைத் திறப்பது அல்லது மூடுவது போன்ற செயல்பாடுகளை, மனித வழிக்காட்டல்கள் இல்லாமலேயே நிறைவேற்றுகின்றன.

## பொது

தானியக்கத்தின் அளவு தானியக்கத் தரத்தால் குறிக்கப்படுகிறது (ஆங்கிலம்: *Grade of Automation*) (**GoA**). மேலும், தானியக்கத்தின் தரங்கள் ஐந்து வகையாகப் பிரிக்கப்பட்டு, தரம் 1-இல் இருந்து தரம் 5 வரை என வகைப்படுத்தப்பட்டு உள்ளன.

இந்தத் தானியக்கத் தரத்தில் தரம் 4 *(GoA4)* வரையிலான தொடருந்துகளில், ஊழியர்கள் எவரும் இல்லாமல் அவை தாமாகவே செயல்படுத்திக் கொள்கின்றன.

தரம் 1-இல் இருந்து தரம் 5 வரையிலான குறைந்த தர தானியக்கத்திற்கான செயல்பாடுகளில், அவசரநிலை இடர்பாடுகளைக் கண்காணிக்க ஓர் ஓட்டுநர் இருப்பது வழக்கம்.

## மேலும் காண்க
* தானுந்து
* நகரும் தானியங்கி
* தனித்தியங்கும் வாகனம்
* தன்னியக்க வங்கி இயந்திரம்

## மேற்கோள்கள்

## வெளி இணைப்புகள்
* Tests of train obstacle detection system, project Robotrain.

பகுப்பு:தானியங்கியல்
பகுப்பு:தானுந்துகள்
பகுப்பு:தானுந்து தொழில்நுட்பம்
பகுப்பு:20-ஆம் நூற்றாண்டுக் கண்டுபிடிப்புகள்
உதம்பூர் மேற்கு சட்டமன்றத் தொகுதி

**உதம்பூர் மேற்கு சட்டமன்றத் தொகுதி** (Udhampur West Assembly constituency) என்பது இந்தியா வட மாநிலமான சம்மு-காஙமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். இத்தொதியானது உதம்பூர் மக்களவை தொகுதிக்கு உட்பட்ட ஓர் தொகுதியாகும். 
## தேர்தல் முடிவுகள்
2024 சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் பவன் குமார் குப்தா 47164 வாக்குகள் பெற்று உதம்பூர் மேற்குத் தொகுதியில் வெற்றிபெற்றார்.

## மேற்கோள்கள்

 

பகுப்பு:உதம்பூர் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
குலாப் ராம்சந்தனி

**குலாப் ராம்சந்தனி**  (*Gulab Ramchandani*)  இந்தியாவைச் சேர்ந்த ஒரு  கல்வியாளர் ஆவார். 1927 ஆம் ஆண்டு டிசம்பர்  மாதம் 24 ஆம் தேதியன்று இவர் பிறந்தார். 1979 ஆம் ஆண்டு  முதல் 1988 ஆம் ஆண்டு வரை தேராதூன் நகரத்திலுள்ள டூன் பள்ளியின் தலைமை ஆசிரியராகப் பணியாற்றினார். இந்திய கல்வி முறையில் பல குறிப்பிடத்தக்க கல்வி சீர்திருத்தங்களைக் கொண்டுவந்த பெருமை இவருக்கு உண்டு.

## ஆரம்பகால வாழ்க்கை மற்றும் கல்வி
இராம்சந்தனி பாக்கித்தானின்  சிந்து மாகாணத்தில் உள்ள ஐதராபாத்தில் பிறந்தார். இவரின் தந்தை இராணுவத்தில் அறுவை சிகிச்சை நிபுணராகப் பணியாற்றினார். 1937 ஆம் ஆண்டில், இவர் டூன் பள்ளியிலும் பின்னர் லக்னோ பல்கலைக்கழகத்திலும் படிக்கச் சென்றார், அங்கு  தாவரவியலில் இவர் இளங்கலை பட்டம் பெற்றார்.

## தொழில்
மும்பையிலுள்ள புளூ சுடார் நிறுவனத்தில் பயிற்சியாளராக தனது வாழ்க்கையைத் தொடங்கி 33 ஆண்டுகள் அங்கு பணியில்  இருந்தார்.  நிறுவனத்தின் நிர்வாக இயக்குநரானார். 1979 ஆம் ஆண்டில், டூன் பள்ளியில் தலைமை ஆசிரியராக சேர்ந்தார், இந்த பதவியில் நியமிக்கப்பட்ட முதல் முன்னாள் மாணவர் என்ற சிறப்புக்கு உரியவர் ஆனார். ஆரம்பத்தில்,  தனது பெருநிறுவனப் பின்னணி காரணமாக ஊழியர்களிடமிருந்து எதிர்ப்பை எதிர்கொண்டார். பின்னர், பள்ளி நிர்வாகம் மற்றும் நிதிகளை அவர் மறுசீரமைத்தது பள்ளிக்கு நிதி நிலைப்புத் தன்மையைக் கொண்டு வந்தது.

ஆர்க்கிட் கல்வி அமைப்பின் ஆளுநர்கள் குழுவில் உறுப்பினராகவும் இருந்தார். வெல்காம் ஆண்கள் பள்ளி, சன்சுகார் பன்னாட்டுப் பள்ளி, அசாம் பள்ளத்தாக்கு பள்ளி மற்றும் செலா குய் பன்னாட்டுப் பள்ளி ஆகியவற்றின் நிர்வாக அமைப்புகளிலும் இருந்தார். 1988 ஆம் ஆண்டில் டூன் பள்ளியிலிருந்து ஓய்வு பெற்ற பிறகு, ராம்சந்தனி இந்தியா முழுவதும் சுமார் 25 பள்ளிகளை நிறுவினார்.

## மரணம்.
நாள்பட்ட அடைப்புக்குரிய நுரையீரல் நோய் காரணமாக ராம்சந்தனி 13 ஏப்ரல் 2017 ஆம் ஆண்டு  13 ஆம் தேதியன்று  இறந்தார்.

## மேற்கோள்கள்

பகுப்பு:2017 இறப்புகள்
பகுப்பு:1935 பிறப்புகள்
பகுப்பு:இந்தியக் கல்வியாளர்கள்
பகுப்பு:தேராதூன் மாவட்டம்
சினானி சட்டமன்ற தொகுதி

**சினானி சட்டமன்றத் தொகுதி** (Chenani Assembly constituency) இந்தியாவின் வட மாநிலமான சம்மு மற்றும் காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சினானி, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் பல்வந்த் சிங் மங்கோடியா 47990 வாக்குகள் பெற்று வெற்றி பெற்றார்.

## மேலும் காண்க

* உதம்பூர் மாவட்டம்

## மேற்கோள்கள்

பகுப்பு:உதம்பூர் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
பாங்குரா மக்களவைத் தொகுதி

**பாங்குரா மக்களவைத் தொகுதி**, இந்தியாவிலுள்ள 543 மக்களவை நாடாளுமன்றத்  தொகுதிகளில் ஒன்றாகும். மேற்கு வங்காள மாநிலத்திலுள்ள பாங்குரா மக்களவைத் தொகுதியின் எண் 36 ஆல்கும். இத்தொகுதியின் கீழ் உள்ள ஆறு சட்டமன்றத் தொகுதிகள் பாங்குரா மாவட்டத்திலும், ஒரு சட்டமன்றத் தொகுதி புருலியா மாவட்டத்திலும் உள்ளன.

## சட்டமன்றப் பிரிவுகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெஹார், 2. அலிபூர்துவார்ஸ், 3. ஜல்பாய்பூரி, 4. டார்ஜிலிங், 5. ராய்கஞ்ச், 6. பாலூர்காட், 7. மால்டஹா வடக்கு, 8. மால்தஹா தெற்கு, 9. ஜான்கிப்பூர், 10. பஹ்ராம்பூர், 11. முர்ஷிதாபாத், 12. கிருஷ்ணநகர், 13. ரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தெற்கு, 24. கொல்கத்தா வடக்கு, 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, காந்தி, 32. கதல், 33. ஜார்கிராம், 34. மெடினிபூர், 35. புருலியா, 36. '''பாங்குரா''', 37. பிஷ்ணுபூர், 38. பர்தமான் புர்பா, 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக 2006ஆம் ஆண்டு எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான எண் பாங்குரா பின்வரும் சட்டமன்றத் தொகுதிகளைக் கொண்டுள்ளது.

எல்லை நிர்ணயம் செய்யப்படுவதற்கு முன்னர், பாங்குரா மக்களவைத் தொகுதி பின்வரும் சட்டமன்றப் பிரிவுகளைக் கொண்டிருந்தது. பாரா (சட்டப்பேரவைத் தொகுதி எண் 240) ரகுநாத்பூர் (சட்டப்பேரவைத் தொகுதி எண் 241) காசிப்பூர் (சட்டப்பேரவைத் தொகுதி எண் 242) ஹூரா (சட்டப்பேரவைத் தொகுதி எண் 243) சத்னா (சட்டப்பேரவைத் தொகுதி எண் 248) பாங்குரா (சட்டப்பேரவைத் தொகுதி எண் 251) மற்றும் ஒண்டா (சட்டப்பேரவியலின் தொகுதி எண். 252)

## நாடாளுமன்ற உறுப்பினர்கள்

## தேர்தல் முடிவுகள்

### 2024

 

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்
* பாங்குரா லோக்சபா தொகுதி தேர்தல் 2019 முடிவுகள்

பகுப்பு:மேற்கு வங்காள மக்களவைத் தொகுதிகள்
வெள்ளத்தோடு அணை

**வெள்ளத்தோடு அணை** (*Veluthodu Dam*) என்பது இந்தியாவில் கேரளா மாநிலம் பத்தனம்திட்டா மாவட்டத்தில் உள்ள ரன்னி வட்டத்தின் சீதத்தோடு பஞ்சாயத்தில் அமைந்துள்ள ஒரு பகுதியாகும். இது வெள்ளத்தோடு ஆற்றின் குறுக்கே கட்டப்பட்ட ஒரு பைஞ்சுதை-ஈர்ப்பு அணை ஆகும். இது பம்பா ஆற்றின் துணை ஆறான காக்கட் ஆற்றின் துணை ஆறாகும். இந்த அணை முதன்மையாக மின்சாரத்திற்காகக் கட்டப்பட்டுள்ளது. இந்த அணையின் மூலாம் நீரானது மூழியார் நீர்த்தேக்கத்திலிருந்து காக்காடு மின் நிலையத்திற்கு நீரைக் கடத்திச் செல்லும் அமைப்புக்கு நீரைத் திருப்பி விடப்பயன்படுகிறது. இந்த மின் நிலையம் சபரிகிரி மின் நிலையத்திலிருந்து வரும் கடைமடைத் தண்ணீரையும், மூழியாறு மற்றும் வெள்ளத்தோடு ஆறுகளிலிருந்து பயன்படுத்துகிறது. மின் உற்பத்திக்குப் பிறகு, காக்கட் மின் நிலையத்திலிருந்து தண்ணீர் காக்கட் ஆற்றுக்கு வெளியேற்றப்படுகிறது. இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகைப்பள்ளி ஆகிய வட்டங்கள் வழியாக நீர் திறக்கப்படுகிறது. இது கேரள மாநில மின்சார வாரியத்தால் நிர்வகிக்கப்படு.

## விவரக்குறிப்புகள்

* அட்சரேகை: 9 0 18 '10 "வ
* தீர்க்கரேகை: 77 0 02′30 "கி
* கிராமம்: சீதத்தோடு
* ஊராட்சி: சீதத்தோடு
* மாவட்டம்: பத்தனம்திட்டா
* ஆற்றுப் படுகை: பம்பா
* ஆறு: வெள்ளத்தோடு ஆறு
* அணையிலிருந்து ஆற்றுக்கு நீர் விடுவிப்பு: காக்காடு ஆறு
* திட்டத்தின் பெயர்: காக்கட் நீர் மின் திட்டம்
* நிறைவுற்ற ஆண்டு: 1990
* அணையின் வகை: பைஞ்சுதை-ஈர்ப்பு
* வகைப்பாடு: (நடுத்தர உயரம்)
* அதிகபட்ச நீர் மட்டம்: உயர்த்தப்பட்ட மட்டம் 195.00 மீ
* முழு நீர்த்தேக்க நிலை: உயர்த்தப்பட்ட மட்டம் 192.00 மீ
* முழு நீர்த்தேக்க நிலை: 0.7 Mm3 இல் சேமிப்பு
* ஆழமான அடித்தளத்திலிருந்து உயரம்: 20.50 மீ
* நீளம்: 107.00 மீ
* கசிவுப்பாதை: கதவில்லா-மேல்நிலைப் பிரிவு
* முகட்டு மட்டம் உயர்த்தப்பட்ட மட்டம்: 192.00 மீ
* ஆற்றின் வெளியேற்று: 1 எண் 1 1.8 x 2.7 மீ
* திட்டத்தின் நோக்கம்: நீர்மின் சக்தி
* நீர்த்தேக்கக் கொள்ளளவு: 0.8 பில்லியன் கேலன்/ (0.6 மில்லியன் கன மீட்டர்)

## நீர்த்தேக்கம்
வெள்ளத்தோடு ஆற்றின் குறுக்கே கட்டப்பட்ட வேள்ளத்தோடு அணையால் இந்த நீர்த்தேக்கம் உருவாகிறது.

* நீர் பரப்பு பகுதி: 0.0635 சதுர கி. மீ.
* முழு நீர்த்தேக்க நிலை: 192 மீ
* குறைந்தபட்ச இழுவை நிலை: 186 மீ
* முழு நீர்த்தேக்க நிலை: 0.607 MCM இல் பயனுள்ள சேமிப்பு
* முழு நீர்த்தேக்க நிலை: 0.187 MU இல் ஆற்றல் சமமான

## காக்காடு நீர்மின் திட்டம்
காக்காடு நீர்மின் திட்டம் ஒவ்வொரு ஆண்டும் 25 மெகாவாட் திறன் கொண்ட 2 விசையாழிகளைப் பயன்படுத்தி 50 மெகாவாட் மின்சாரத்தினை உற்பத்தி செய்கிறது. வருடாந்திர உற்பத்தி 262 மெகாவாட் திறன் ஆகும். இந்த இயந்திரம் 1999 செப்டம்பர் 16 அன்று இயக்கத்தினைத் தொடங்கியது. இந்த திட்டத்தின் முக்கிய நீர்த்தேக்கத்தை மூழியார் அணை உருவாக்குகிறது. இரண்டாவது நீர்த்தேக்கம் வெள்ளத்தோடு அணையில் அமைந்துள்ளது. மின் உற்பத்திக்குப் பிறகு, காக்காடு மின் நிலையத்திலிருந்து தண்ணீர் காக்காடு ஆற்றுக்கு வெளியேற்றப்படுகிறது.

## மேற்கோள்கள்

பகுப்பு:கேரள அணைகள்
காசுமோகுளோர்

**காசுமோகுளோர்** (Kosmochlor) என்பது  NaCr3+Si2O6 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். குரோமியம் சோடியம் கிளினோபைராக்சீன் வகை கனிமமாக இது வகைப்படுத்தப்படுகிறது. 

விண்கற்களில் தோன்றியதற்காக செருமனியின் காசுமிசு என்ற சொல்லிலிருந்து , இதன் பச்சை  நிறத்திற்காக கிரேக்க சொல்லான குளோர் என்ற பெயரிலிருந்தும் காசுமோகுளோர் என்ற பெயர் வந்தது. முதன்முதலில் மெக்சிகோ நாட்டின் இயிக்குபில்கோ நகராட்சியில் 1897 ஆம் ஆண்டு தோலுகா விண்கல்லில் இருந்து கண்டுபிடிக்கப்பட்டு தெரிவிக்கப்பட்டது.

சில இயேடிடைட்டு எனப்படும் உருமாறிய பாறைகளின் முக்கிய அங்கமாகவும் சில இரும்பு விண்கற்களின் துணைக் கனிமமாகவும் காசுமோகுளோர் தோன்றுகிறது. கிளிஃப்டோனைட்டு (கிராஃபைட்), குரோமியன் டயோப்சைட்டு, தோலுகாவில் உள்ள திரொலைட்டு; தௌப்ரீலைட்டு, கிரினோவைட்டு, உரோயிட்டெரைட்டு, இரிச்டெரைட்டு, குரோமைட்டு மற்றும் இயேடைட்டு,  குளோரைட்டு (பர்மா) ஆகிய தனிமங்களுடன் சேர்ந்து காசுமோகுளோர் காணப்படுகிறது.

பன்னாட்டு கனிமவியல் சங்கம் காசுமோகுளோர் கனிமத்தை Kos என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
மெலோபோரசு

thumb|250x250px|எறும்பு ''மெலொபோரசு மஜேரி'' மாதிரியின் தலை காட்சி
***மெலோபோரசு*** ("தேன் கொண்டு செல்லும்") என்பது *பார்மிசினே* என்ற துணைக்குடும்பத்தில் உள்ள எறும்புகளின் ஒரு பேரினம் ஆகும். இந்த பேரினம் ஆத்திரேலியாவில் காணப்படுகிறது. இங்கு இதன் இனங்கள் வறண்ட மற்றும் பகுதி வறண்ட பகுதிகளில் பொதுவானவை.

## சிற்றினங்கள்
* *மெலோபோரசு ஏனியோவைரன்சு* (லோவ்ன், 1865)
* *மெலோபோரசு ஆண்டர்செனி* அகோசுதி, 1998
* *மெலோபோரசு பகோட்டி* லுபாக், 1883
* *மெலோபோரசு பைரோய்* போரெல், 1907
* *மெலோபோரசு புரூனியசு* மெக்ரேவி, 1949
* *மெலோபோரசு கான்சுடான்சு* சாண்ட்சி, 1928
* *மெலோபோரசு கரதசு* போரெல், 1902
* *மெலோபோரசு பீல்டி* போரெல், 1910
* *மெலோபோரசு புல்விகிர்டசு* கிளார்க், 1941
* *மெலோபோரசு கிர்சூட்டசு* போரெல், 1902
* *மெலோபோரசு இன்சுலாரிசு* வீலர், 1934
* *மெலோபோரசு இரிடெசென்சு* (எமரி, 1887)
* *மெலோபோரசு லேடிசெப்சு* வீலர், 1915
* *மெலோபோரசு லூடியசு* போரெல், 1902
* *மெலோபோரசு மஜெரி* அகோசுடி, 1998
* *மெலோபோரசு மரியசு* போரெல், 1910
* *மெலோபோரசு முஜ்பெர்ஜி* போரெல், 1915
* *மெலோபோரசு ஓம்னிபேரன்சு* போரெல், 1915
* *மெலோபோரசு பிலிப்சு* சாண்ட்சி, 1919
* *மெலோபோரசு போட்டேரி* மெக்ரேவி, 1947
* *மெலோபோரசு சிபியோ* போரெல், 1915
* *மெலோபோரசு டர்னெரி* போரெல், 1910
* *மெலோபோரசு வீலெரி* போரெல், 1910 

## மேலும் காண்க

* தேன்குட எறும்பு
## மேற்கோள்கள்

## வெளி இணைப்புகள்
* 

பகுப்பு:Articles using diversity taxobox
பகுப்பு:கணுக்காலி பேரினங்கள்
பகுப்பு:எறும்புகள்
சமீகர்

**சமீகர்** குரு நாட்டின் எல்லையில் உள்ள காட்டில் தனது மகன் சிருங்கியுடன் தவ வாழ்க்கை வாழ்பவர். ஒரு நாள் குரு நாட்டின் மன்னரும், அருச்சனின் பேரனும், அபிமன்யுவின் மகனுமான பரிட்சித்து மன்னர் காட்டில் மான் வேட்டையாடி களைத்துப் போய், தாகம் கொண்டிருந்தார். அவ்வமயம் கலி யுகம் தோன்றியதால், கலி புருசன் பரிட்சித்தின் மனதில் புகுந்தார். காட்டில் குடில் அமைத்து தியானத்தில் இருந்த சமீகர்  எனும் முனிவரைக் கண்டு, தாகத்திற்கு நீர் கேட்டான் பரிட்சித்து. ஆழ்ந்த தியானத்தில் அமர்ந்திருந்த சமீகருக்கு, மன்னர் பரிட்சித்து கூறியது காதில் விழவில்லை. எனவே ஆத்திரம் கொண்ட பரிட்சித்து இறந்த பாம்பை சமீகர் முனிவரின் கழுத்தில் இட்டுச் சென்றான்..

இதனை அறிந்த சமீகரின் மகன் சிருங்கி முனிவர், சமீகரின் கழுத்தில் இறந்த பாம்பைப் போட்டுச் சென்றவன், இன்று முதல் ஏழாவது நாளில் நாகர்களின் தலைவன் தட்சகன் எனும் பாம்பு தீண்டி மாள்வான் எனச்சாபமிட்டார். இச்செய்தியை தியானத்திலிருந்து மீண்ட சமீகர், தனது மகன் சிருங்கி இட்ட சாபம் குறித்து, மன்னர் பரிட்சித்துவிடம் தெரிவித்தார்.

உடனே பரிட்சித்து தனது மகன் ஜனமேஜயனை அரச பட்டம் சூட்டி, அரியணையில் அமர வைத்தார். பின்னர் காட்டிற்குச் சென்று, சுகப் பிரம்மத்தை அணுகி, பாகவத புராணம் கேட்டான். முனிவர் சமீகரின் மகன் சிருங்கியின் சாபத்தின்படி, ஏழாவது நாளில்  நாகர்களின் தலைவர் தட்சகன், பரிட்சித்தை தீண்டினான். இதனால் மரணமடைந்த பரிட்சித்து மன்னர் வைகுந்தம் அடைந்தார்.
## மேற்கோள்கள்

பகுப்பு:மகாபாரதக் கதை மாந்தர்கள்
பிரனய் சகாய்

**பிரனய் சகாய்** (*Pranay Sahay*) 1975 ஆம் ஆண்டு தொகுதியைச் சேர்ந்த இந்திய காவல்துறை  அதிகாரியாவார்.  இந்தியாவின் மிகப்பெரிய துணை இராணுவப் படையான மத்திய சேமக் காவல் படையின் தலைமை இயக்குநராக இருந்தார். மத்திய சேமக் காவல் படை
பதவிக்கு முன் ஆயுதமேந்திய எல்லைப் பாதுகாப்புப் படையின் காவல்துறை இயக்குநராக பதவியில் இருந்தார். இவருடைய தற்போதைய முக்கிய இலக்கு நிரல் இந்தியாவில் பரவி வரும் மாவோயிசம் மற்றும் பயங்கரவாதத்தை சமாளிப்பதாக இருந்தது.

பிரனய் சகாய் 2013 ஆம் ஆண்டு சூலை 31 ஆம் நாள் பணியில் இருந்து ஓய்வு பெற்றார். இப்போது காவல் துறையின் ஆலோசகராகப் பணியாற்றி வருகிறார்.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்தியர்கள்
பகுப்பு:இந்திய காவல் அதிகாரிகள்
இராமச்சந்திரன் மோகேரி

**இராமச்சந்திரன் மோகேரி**  (*Ramachandran Mokeri*) இந்தியாவின் கேரள மாநிலத்தைச் சேர்ந்த ஒரு நாடக நடிகராவார். 1947 ஆம் ஆண்டில் இவர் பிறந்தார்.  கேரளாவில் புரட்சிகர சமூக நாடக நடைமுறையில் இராமச்சந்திரன் மோகேரி குறிப்பாக கவனம் செலுத்தினார். தென்னிந்தியாவின் வட கேரளாவைச் சேர்ந்த இவர்  நாடக ஆர்வலர், நடிகர், இயக்குநர், எழுத்தாளர் மற்றும் அறிஞர் என பன்முகங்களுடன் அறியப்படுகிறார்.  கோழிக்கோடு பல்கலைக்கழக வளாகத்தில் உள்ள நாடகம் மற்றும் நுண்கலை பள்ளியில் மோகேரி இயக்குநராகப் பணியாற்றினார். திருச்சூர் நகரின் புறநகர்ப் பகுதியான அரணட்டுக்கரையில் அமைந்துள்ள பள்ளியில், பல்கலைக்கழகத்தின் இந்தத் துறை நாடகம் மற்றும் நாடகத்தில் முறையான கல்வியையும் பயிற்சியையும் வழங்குகிறது. இந்தப் பள்ளி தேசிய நாடகப் பள்ளியுடன் இணைக்கப்பட்டுள்ளது .

சிந்த ரவி போன்ற மலையாளத் திரைப்பட இயக்குநர்களுடன் இவர் இணைந்து பணியாற்றினார்.

2022 ஆம் ஆண்டு செப்டம்பர் மாதம் 4 ஆம் தேதியன்று இவர் காலமானார்.

## மேற்கோள்கள்


பகுப்பு:மலையாள மக்கள்
பகுப்பு:2022 இறப்புகள்
பகுப்பு:1940கள் பிறப்புகள்
பகுப்பு:நாடக நடிகர்கள்
பெரிட்டைட்டு-(Y)

**பெரிட்டைட்டு-(Y)** (*Perettiite-(Y)*) என்பது Y2Mn4FeSi2B8O24. என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். ஒருங்கிணைவு  சிலிக்கேட்டு போரேட்டு வகை கனிமமாக இது வகைப்படுத்தப்படுகிறது. முதன்முதலில் 2015 ஆம் ஆண்டு சுவிசட்சலாந்து நாட்டு மணிக்கல் ஆராய்ச்சி ஆய்வகத்தின்  அடால்ஃப் பெரிட்டி என்பவரால் இது கண்டுபிடிக்கப்பட்டது. மியான்மரின் மொகோக்கில் இருந்த ஒரு பினாக்கைட்டு படிகத்தில் உள்ளடங்கி இருந்தது கண்டறியப்பட்டது. 

2015 ஆம் ஆண்டில் பன்னாட்டு கனிமவியல் சங்கம் பெரிட்டைட்டு கனிமத்தை அங்கீகரித்து Ptt-Y என்ற குறியீட்டால் அடையாளப்படுத்தியது. 

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:போரேட்டு கனிமங்கள்
பகுப்பு:கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:மாங்கனீசு கனிமங்கள்
பகுப்பு:இட்ரியம் கனிமங்கள்
பகுப்பு:போரோசிலிக்கேட்டுகள்
பிஷ்ணுபூர் மக்களவைத் தொகுதி

**பிஷ்ணுபூர் மக்களவைத் தொகுதி** (*Bishnupur Lok Sabha constituency*) இந்தியாவின் 543 மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் பிஷ்ணுபூரில் அமைந்துள்ளது. பிஷ்ணுபூர் மக்களவைத் தொகுதியின் சட்டமன்ற தொகுதிகளில் ஆறு பாங்குரா மாவட்டத்திலும், ஒரு சட்டமன்றத் தொகுதி புர்பா பர்தமான் மாவட்டத்திலும் உள்ளது. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டமன்றத் தொகுதிகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெஹார், 2. அலிபூர்துவார்ஸ், 3. ஜல்பைகுரி, 4. டார்ஜிலிங், 5. ராய்கஞ்ச், 6. பாலூர்காட், 7. மால்டஹா உத்தர, 8. மால்தஹா தக்ஷிண், 9. ஜான்கிப்பூர், 10. பஹ்ராம்பூர், 11. முர்ஷிதாபாத், 12. கிருஷ்ணநகர், 13. ரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தெற்கு, 24. கொல்கத்தா வடக்கு, 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, காந்தி, 32. கதல், 33. ஜார்கிராம், 34. மெடினிபூர், 35. புருலியா, 36. பாங்குரா, 37. '''பிஷ்ணுபூர்''', 38. பர்தமான் புர்பா, 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக 2006ஆம் ஆண்டில் வெளியிடப்பட்ட எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான பிஷ்ணுபூர் பின்வரும் பிரிவுகளைக் கொண்டுள்ளது.

எல்லை நிர்ணயம் செய்யப்படுவதற்கு முன்பு, விஷ்ணுபூர் மக்களவைத் தொகுதி பின்வரும் சட்டமன்றப் பிரிவுகளைக் கொண்டிருந்தது. தல்தாங்க்ரா (சட்டமன்றத் தொகுதி எண் 244) ராய்ப்பூர் (சட்டமன்றத் தொகுதி எண் 245) ராணிபந்த் (சட்டமன்றத் தொகுதி எண் 246) இந்த்பூர் (சட்டமன்ற தொகுதி எண் 247) விஷ்ணுபூர் (சட்டமன்ற தொகுதி எண் 253) கோதுல்பூர் (சட்டமன்ற தொகுதி எண் 254) மற்றும் இந்தாசு (சட்டமன்ற தொகுதி எண் 255).

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## பொதுத் தேர்தல் 2019

### பொதுத் தேர்தல் 2014
}}

### பொதுத் தேர்தல் 2009
}}

### பொதுத் தேர்தல் 2004
}}

### பொதுத் தேர்தல்கள் 1962-2004
பெரும்பாலான போட்டிகள் பலமுனை கொண்டவையாக இருந்தன. இருப்பினும், வெற்றியாளர்கள் மற்றும் இரண்டாம் இடம் பிடித்தவர்கள் மட்டுமே கீழே குறிப்பிடப்பட்டுள்ளனர்.

1951 மற்றும் 1957ஆம் ஆண்டுகளில், அப்போது பிஷ்ணுபூர் பகுதியையும் உள்ளடக்கிய பாங்குரா மக்களவைத் தொகுதி இரண்டு இடங்கள் இருந்தன; அதில் ஒன்று பட்டியல் சாதியினருக்கு ஒதுக்கப்பட்டது]]

## மேலும் காண்க

* மக்களவை தொகுதிகளின் பட்டியல்

## வெளி இணைப்புகள்

* 2019 லோக்சபா தேர்தல் முடிவுகள்

## மேற்கோள்கள்

பகுப்பு:மேற்கு வங்காள மக்களவைத் தொகுதிகள்
அனத்தோடு அணை

**அனத்தோடு அணை** (*Anathode Dam*) என்பது இந்தியாவின் கேரளா மாநிலம் பத்தனம்திட்டா மாவட்டத்தில் உள்ள சீதத்தோடு கிராமத்தின் சீதத்தோடு ஊராட்சியில் அமைந்துள்ள கொத்து ஈர்ப்பு வகையின் பக்கவாட்டு அணையாகும். இந்த அணை பம்பை ஆற்றின் துணை ஆறான அனத்தோடு ஆற்றின் மீது கட்டப்பட்டுள்ளது.

அனத்தோடு என்பது பம்பை ஆற்றுடன் சங்கமிப்பதற்கு முன்பு கக்கி அணை கீழ்நிலையில் கக்கி ஆற்றுடன் சேரும் ஒரு நீரோடையாகும். இந்த அணை கக்கியுடன் ஒரு பொதுவான நீர்த்தேக்கத்தை உருவாக்குகிறது. நீர்த்தேக்க வளாகத்திற்கான நீர் கசிவுப்பாதை ஆனதோடு பக்கவாட்டு அணையின் பக்கத்தில் அமைந்துள்ளது. இரண்டு அணைகளால் உருவாக்கப்பட்ட நீர்த்தேக்கங்கள் இயற்கை பள்ளத்தாக்கு வழியாக இணைக்கப்பட்டுள்ளன. கக்கி மற்றும் அனத்தோடு அணைகள் சாலை வழியாக சுமார் 4 கிலோமீட்டர் தொலைவில் உள்ளன. ரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகைப்பள்ளி ஆகிய வட்டங்கள் இந்த அணையின் நீரைப் பயன்படுத்துகின்றன.

## விவரக்குறிப்புகள்

* அட்சரேகை: 9 0 20'30 "வடக்கு
* தீர்க்கரேகை: 77 0 09'00 "
* ஊராட்சி: சீதத்தோடு
* அணையின் வகை: கொத்து-ஈர்ப்பு
* கிராமம்: சீதத்தோடு
* மாவட்டம்: பத்தனம்திட்டா
* ஆற்றுப் படுகை-பம்பை
* ஆறு: கக்கி-அனத்தோடு (பம்பா ஆற்றின் துணை ஆறு) 
* அணையிலிருந்து வெளியேறும் நீரைப்பெறும் ஆறு: பம்பை
* நிறைவுற்ற ஆண்டு: 1967
* வகைப்பாடு: அதிகபட்ச உயரம்
* அதிகபட்ச நீர் மட்டம்: 982.16 மீ
* முழு நீர்த்தேக்க நிலை: 981.46 மீ
* FRL: 454.14 Mm3 இல் சேமிப்பு 
* ஆழமான அடித்தளத்திலிருந்து உயரம்: 51.81 மீ 
* நீளம்: 376.12 மீ
* கசிவுப்பாதை: 4 எண் சுற்றுவட்டப் பாதை, ஒவ்வொன்றும் 12.8 x 6.1மீ அளவு
* உச்சி மட்டம்: EL 975.36 மீ

## மேற்கோள்கள்

## வெளி இணைப்புகள்

* சபரிகிரி தொலைத் திரைப்படம் திட்டம்

பகுப்பு:கேரள அணைகள்
பானி சட்டமன்றத் தொகுதி

**பானி சட்டமன்றத் தொகுதி (**Bani Assembly constituency) என்பது இந்தியாவின் வடக்கு மாநிலமான  சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பானி, உதம்பூர் மக்களவைத் தொகுதிக்கு உட்பட்ட ஓர் சட்டமன்றத்  தொகுதியாகும். 

## தேர்தல் முடிவுகள்
### 2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், பானி தொகுதியில் பாரதிய சனதா கட்சி வேட்பாளர்  சீவன் லால் வெற்றி பெற்றார்.
### 2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சுயேச்சை வேட்பாளர் ராமேசுவர் சிங், பானி தொகுதியில் 18672 வாக்குகள் பெற்று வெற்றி பெற்றார்.

## மேலும் காண்க

* கிஷ்த்வார்

## மேற்கோள்கள்

பகுப்பு:கதுவா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
பிலாவர் சட்டமன்றத் தொகுதி

**பிலாவர் சட்டமன்றத் தொகுதி** (Billawar Assembly constituency) என்பது இந்தியா வட மாநிலமான சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பிலாவர், உதம்பூர் மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும். 

## தேர்தல் முடிவுகள்
### 2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், பிலாவர் தொகுதியில் பாரதிய சனதா கட்சியின் நிர்மல் சிங் 43,447 வாக்குகள் பெற்று வெற்றி பெற்றார். இந்திய தேசிய காங்கிரசின் வேட்பாளர் மனோகர் லால் சர்மா 25,472 வாக்குகள் பெற்று இரண்டாம் இடத்தைப் பிடித்தார். சம்மு காசுமீர் தேசிய சிறுத்தைகள் கட்சியின் வேட்பாளர் ரோமி கசூரியா 3,084 வாக்குகள் பெற்றார்.
### 2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் சதீசு குமார் சர்மா, பிலாவர் தொகுதியில் 44629 வாக்குகள் பெற்று வெற்றி பெற்றார்.
## சட்டப்பேரவை உறுப்பினர்கள்

### 2002

## 2008

### 2014

 

### 2024

## மேற்கோள்கள்

பகுப்பு:கதுவா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
சக்சினோநைட்ரைல்

**சக்சினோநைட்ரைல்** (Succinonitrile) என்பது C2H4(CN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். பியூட்டேன் இருநைட்ரைல், பியூட்டேன் டைநைட்ரைல் என்ற பெயர்களாலும் இந்த நைட்ரைல் சேர்மம் அழைக்கப்படுகிறது.

சக்சினோநைட்ரைல் நிறமற்ற மெழுகு போன்ற திடப்பொருளாகும், இது 58 °செல்சியசு வெப்பநிலையில் உருகும்.

அக்ரைலோநைட்ரைலுடன் ஐதரசன் சயனைடைச் சேர்த்து வினைபுரியச் செய்தால் ஐதரோசயனேற்றம் நிகழ்ந்து சக்சினோநைட்ரைல் உருவாகும்.:
:CH2=CHCN  +  HCN  →  NCCH2CH2CN 

சக்சினோநைட்ரைலை ஐதரசனேற்றம் செய்தால் புட்ரெசின் எனப்படும் 1,4-ஈரமினோபியூட்டேன் கிடைக்கும்.

## மேலும் காண்க
*மலோனோநைட்ரைல்

## மேற்கோள்கள்

## வெளி இணைப்புகள்
* WebBook page for C4H4N2
* CDC - NIOSH Pocket Guide to Chemical Hazards

பகுப்பு:ஆல்க்கேன்நைட்ரைல்கள்
கந்தர்பால் சட்டமன்றத் தொகுதி

thumb|கந்தர்பால் (சம்மு காசுமீர் சட்டமன்றம்)
**கந்தர்பால் சட்டமன்றத் தொகுதி** (*Ganderbal Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். கந்தர்பால் சிறிநகர் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

### 2014

## மேலும் காண்க

* கந்தர்பால்

## மேற்கோள்கள்

பகுப்பு:காந்தர்பல் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
பியூட்டைரோ நைட்ரைல்

**பியூட்டைரோ நைட்ரைல்** (*Butyronitrile*) என்பது C3H7CN என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். பியூட்டேன் நைட்ரைல், புரோப்பைல் சயனைடு என்ற பெயர்களாலும் இந்த நைட்ரைல் அழைக்கப்படுகிறது. நிறமற்ற இந்த திரவமானது பெரும்பாலான முனைவு கரிம கரைப்பான்களுடன் கலக்கக்கூடியதாகும்.

## பயன்கள்
முக்கியமாக கோழி மருத்துவத்திற்குப் பயன்படும் மருந்தான ஆம்ப்ரோலியம் தயாரிப்பில் முன்னோடிச் சேர்மமாகப் பயன்படுகிறது.

குறை இரத்த அழுத்தத்திற்கான சிகிச்சையில் பயன்படும் எடிபெல்மைன் என்ற மருந்து தயாரிப்பிலும் பியூட்டைரோ நைட்ரைல் அங்கீகரிக்கப்பட்டுள்ளது.

## தயாரிப்பு
1-பியூட்டனாலை அமோனியாக்சிசனேற்றம் செய்து பியூட்டைரோ நைட்ரைல் தயாரிக்கப்படுகிறது.
::C3H7CH2OH  +  NH3  +  O2   →   C3H7CN  +  3 H2O

## விண்வெளியில்
சாகிட்டாரியசு பி2 மேகத்தில் உள்ள பெரிய மூலக்கூறு எய்மட்டில் மற்ற சிக்கலான கரிம மூலக்கூறுகளுடன் பியூட்டைரோ நைட்ரைல் கண்டறியப்பட்டது.

## மேற்கோள்கள்

## வெளி இணைப்புகள்
* NIST Chemistry WebBook page for C4H7N
* CDC - NIOSH Pocket Guide to Chemical Hazards

பகுப்பு:ஆல்க்கேன்நைட்ரைல்கள்